
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 755 

7 Οκτωβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τοποθέτηση υπαλλήλου στο Γενικό Προξενείο Βερολί¬ 
νου. 1 

Τοποθέτηση υπαλλήλου στην Κεντρική Υπηρεσία του Υπ. 

Εξωτερικών. 2 

Τοποθέτηση υπαλλήλου στο Γενικό Προξενείο Κολω¬ 
νίας. 3 

Τοποθέτηση υπαλλήλου στο Γενικό Προξενείο Αγίου Φρα¬ 
γκίσκου. 4 

Πολιτογράφηση Ομογενών αλλοδαπών. 5 


Μεταβίβαση αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στη Γ ενική Γ ραμματέα 
της Γενικής Γραμματείας Διαχείρισης Κοινοτικών και 
άλλων Πόρων του Υπουργείου Εργασίας στον Προϊστά¬ 
μενο της Γενικής Δ/νσης Διοικητικής Υποστήριξης και 
στους Προϊσταμένους Δ/νσεων και Τμημάτων α) της Δ/ 
νσης Ιχεδιασμού και εφαρμογής προγραμμάτων Ευρω¬ 
παϊκού Κοινωνικού Ταμείου και β) της Δ/νσης Κοινοτι¬ 


κών Πρωτοβουλιών και λοιπών χρηματοδοτήσεων. ... θ 
Αναγνώριση Νοσοκομειακών Μονάδων ως κατάλληλων για 

άσκηση των γιατρών. 7 

Συγκρότηση, διάρθρωση και αρμοδιότητες της Διεύθυν¬ 
σης Κοινοτικού Πλαισίου Στήριξης του ΥΠΕΠΘ . 8 

Αποχαρακτηρισμός Τμήματος του Παλιού Εθνικού Δρόμου 
θεσ/κη- Χαλκηδόνα - Έδεσσα, στην περιοχή Κοινότη¬ 
τας Γέφυρας, κατ’ εφαρμογή του άρθρου 23 παρ. 9-13 

του Π.Δ. της 25/28 Νοεμβρίου 1929 . 9 

Χορήγηση άδειας ασκήσεως επαγγέλματος Κοινωνικής 

Λειτουργού στην Ζαχαριάδου Μαρία .10 

Σύσταση Συνδέσμου για την αγροτική ανάπτυξη και οδο¬ 
ποιία Κοινοτήτων Βιταλάδων, Νεοχωρίου και Περιβο¬ 
λιού Ν. Κέρκυρας .11 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή 1 ου Γυμνασίου και 
Τεχνικού Επαγγελματικού Λυκείου στο Δήμο Τυρνά- 

βου» .12 

Τροποποίηση Οργανισμού Εσωτερικής Υπηρεσίας Κοινό¬ 
τητας Συκής Ν. Μαγνησίας. . .13 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη ΔΥ7/οικ. 2480/94 κοινή από¬ 
φαση των Υπουργών Εθν. Οικονομίας, Υγείας, Πρό¬ 
νοιας και Κοιν. Ασφαλίσεων και Βιομηχανίας, Ενέρ¬ 
γειας και Τεχνολογίας.14. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π10ΒΠ85β-15341 δις/ΑΣ 7528 (1) 

Τοποθέτηση υπαλλήλου στο Γ ενικό Προξενείο Βερολίνου. 

Η ΓΕΝΙΚΗ ΓΡΑΜΜΑΤΕΑΣ ΔΙΟΙΚΗΣΗΣ 
ΚΑΙ ΟΡΓΑΝΩΣΗΣ ΤΟΥ 
ΥΠ. ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 6 παρ. 1 του Νόμου 1933/1991 
και του άρθρου 23 του Νόμου 2080/92. 

2. Την γνωμοδότηση του Υπηρεσιακού Συμβουλίου της 
27.7.94. 

3. Την με αριθ. 010/31/ΑΣ8/21.1.94 Υπουργική Απόφαση 
«Περί μεταβίβασης αρμοδιοτήτων στην Γενική Γραμματέα 
Διοίκησης και Οργάνωσης του Υπουργείου Εξωτερικών» 
(ΦΕΚ 36Β724.1.94). 

4. Την υπηρεσιακή ανάγκη. 

5. Την υπ’ αριθμ. Π10ΒΠ97Β-15013/ΑΣ 1320/13.9.94 
απόφαση της Γ ενικής Γ ραμματέως Διοίκησης και Οργάνωσης 
του ΥΠ.ΕΞ που δημοσιεύθηκε στο ΦΕΚ 183/τ.Γ'/28.9.94. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τοποθετούμε τον υπάλληλο του κλάδου Βοηθητικού 
Προσωπικού, Δημήτριο Σωτηρίου, με βαθμό Ταξινόμου Α' τά- 
ξεως από την Πρεσβεία Βόννης στο Γ ενικό Προξενείο Βερο¬ 
λίνου. 

2. Η κενή θέση του κλάδου βοηθητικού προσωπικού με 
σχέση ιδιωτικού δικαίου του Γ ενικού Προξενείου Βερολίνου, 
στην οποία τοποθετείται ο ανωτέρω υπάλληλος, μετατρέπε- 
ται, από την ημερομηνία αναλήψεως των καθηκόντων του, σε 
μόνιμη θέση του κλάδου βοηθητικού προσωπικού της Εξωτε¬ 
ρικής Υπηρεσίας. 

3. Η θέση του κλάδου βοηθητικού προσωπικού της Πρε¬ 
σβείας Βόννης που κατέχει ο ανωτέρω υπάλληλος μετατρέ- 
πεται από την ημερομηνία αναλήψεως καθηκόντων του στην 
νέα του θέση, σε θέση με σχέση εργασίας ιδιωτικού δικαίου 
και πληρούται σύμφωνα με τις διατάξεις του Ν. 419/1976. 

4. Η υπό στοιχείο 5 του προοιμίου απόφαση της Γ ενικής 
Γ ραμματέως Διοίκησης και Οργάνωσης του ΥΠ.ΕΞ. ανακαλεί¬ 
ται. 

: '■ "■'.-ϊΚϊΙ;· V 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 1994 

Η Γενική Γραμματέας 
ΕΥΓΕΝΙΑ ΚΑΚΟΛΥΡΗ 

- ♦ - 

Αριθ. Π10ΒΠ97β-15013δις/ΑΣ 7320 (2) 

Τοποθέτηση υπαλλήλου στην Κεντρική Υπηρεσία του Υπ. 

Εξωτερικών. 

Η ΓΕΝΙΚΗ ΓΡΑΜΜΑΤΕΑΣ ΔΙΟΙΚΗΣΗΣ 
ΚΑΙ ΟΡΓΑΝΩΣΗΣ ΤΟΥ 
ΥΠ. ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 6 παρ. 1 του Νόμου 1933/1991 
και του άρθρου 23 του Νόμου 2080/92. 

2. Την γνωμοδότηση του Υπηρεσιακού Συμβουλίου της 
8.7.94 και 12.7.94. 

3. Την με αριθ. 010/31 /ΑΣ 8/21.1.94 Υπουργική Απόφαση 
«Περί μεταβίβασης αρμοδιοτήτων στην Γενική Γραμματέα 
Διοίκησης και Οργάνωσης του Υπουργείου Εξωτερικών» 
(ΦΕΚ 36Β724.1.94). 

4. Την υπηρεσιακή ανάγκη. 

5. Την Π10ΒΠ85β-15341 /ΑΣ 1528/13.9.94 απόφαση της 
Γενικής Γραμματέως Διοίκησης και Οργάνωσης που δημο- 
σιεύθηκε στο ΦΕΚ 183 τ.Γ'/28.9.94. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τοποθετούμε τον υπάλληλο του κλάδου Βοηθητικού 
Προσωπικού Γεώργιο Χριστοδουλίδη, με βαθμό Ταξινόμου Α' 
τάξεως από το Γενικό Προξενείο Αλεξάνδρειας στην Κε¬ 
ντρική Υπηρεσία. 

2. Η θέση του κλάδου βοηθητικού προσωπικού του Γ ενικού 
Προξενείου Αλεξάνδρειας που κατέχει ο ανωτέρω υπάλληλος 
μετατρέπεται από της αναλήψεως υπηρεσίας στην νέα του 
θέση, σε θέση με σχέση εργασίας ιδιωτικού δικαίου και πλη- 
ρούται σύμφωνα με τις διατάξεις του Ν. 419/1976. 

3. Η υπό στοιχείο 5 του προοιμίου απόφαση της Γενικής 
Γραμματέως Διοίκησης και Οργάνωσης του ΥΠ.ΕΞ. ανακαλεί¬ 
ται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 1994 

Η Γ ενική Γ ραμματέας 
ΕΥΓΕΝΙΑ ΚΑΚΟΛΥΡΗ 

- 4 - 

Αριθ. Π10ΦΘ11β-15012δις/ΑΣ7913 (3) 

Τοποθέτηση υπαλλήλου στο Γενικό Προξενείο Κολωνίας. 

Η ΓΕΝΙΚΗ ΓΡΑΜΜΑΤΕΑΣ ΔΙΟΙΚΗΣΗΣ 
ΚΑΙ ΟΡΓΑΝΩΣΗΣ ΤΟΥ 
ΥΠ. ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 6 παρ. 1 του Νόμου 1933/91 
και του άρθρου 23 του Νόμου 2080/92. 

2. Την γνωμοδότηση του Υπηρεσιακού Συμβουλίου της 
8.7.94 και 12.7.94. 

3. Την με αριθ. 010/31 /ΑΣ 8/21.1.94 Υπουργική Απόφαση 
«Περί μεταβίβασης αρμοδιοτήτων στην Γενική Γραμματέα 
Διοίκησης και Οργάνωσης του Υπουργείου Εξωτερικών» 
(ΦΕΚ 36ΒΥ24.1.94). 

4. Την υπηρεσιακή ανάγκη. 


5. Την Π1 ΟΦΘΙΙβ-15012/ΑΣ1319/13.9.94 απόφαση της 
Γενικής Γραμματέως Διοίκησης και Οργάνωσης που δημο- 
σιεύθηκε στο ΦΕΚ 183 τ.Γ'/28.9.94. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τοποθετούμε τον υπάλληλο του κλάδου Φυλάκων- 
θυρωρών, Σταμάτη Καλμουκη, με βαθμό Φύλακα-θυρωρού 
Γ τάξεως από την Πρεσβεία Λουξεμβούργου στο Γ ενικό Προ¬ 
ξενείο Κολωνίας. 

2. Η κενή θέση του κλάδου Φυλάκων-θυρωρών με σχέση 
ιδιωτικού δικαίου του Γενικού Προξενείου Κολωνίας, στην 
οποία τοποθετείται ο ανωτέρω υπάλληλος, μετατρέπεται, 
από την ημερομηνία αναλήψεως των καθηκόντων του, σε μό¬ 
νιμη θέση του κλάδου Φυλάκων-θυρωρών της Εξωτερικής 
Υπηρεσίας. 

3. Η θέση του κλάδου Φυλάκων-θυρωρών της Πρεσβείας 
Λουξεμβούργου που κατέχει ο ανωτέρω υπάλληλος μετατρέ- 
πεται από την ημερομηνία αναλήψεως των καθηκόντων του 
στη νέα θέση, σε θέση με σχέση εργασίας ιδιωτικού δικαίου 
και πληρούται σύμφωνα με τις διατάξεις του Ν. 419/1976. 

4. Η ανωτέρω υπό στοιχείο 5 του προοιμίου απόφαση της 
Γενικής Γραμματέως Διοίκησης και Οργάνωσης του ΥΠ.ΕΞ. 
ανακαλείται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 1994 

Η Γ ενική Γ ραμματέας 
ΕΥΓΕΝΙΑ ΚΑΚΟΛΥΡΗ 

-♦- 

Αριθ. Π10ΒΠ97β-15013δις/ΑΣ 7320 (4) 

Τ οποθέτηση υπαλλήλου στο Γ ενικό Προξενείο Αγίου Φραγκί¬ 
σκου. 

Η ΓΕΝΙΚΗ ΓΡΑΜΜΑΤΕΑΣ ΔΙΟΙΚΗΣΗΣ 
ΚΑΙ ΟΡΓΑΝΩΣΗΣ ΤΟΥ 
ΥΠ. ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 6 παρ. 1 του Νόμου 1933/1991 
και του άρθρου 23 του Νόμου 2080/1992. 

2. Την γνωμοδότηση του Υπηρεσιακού Συμβουλίου της 
8.7.1994 και 12.7.1994. 

3. Την με αριθ. 010/31/ΑΣ 8/21.1.1994 Υπουργική Από¬ 
φαση «Περί μεταβίβασης αρμοδιοτήτων στην Γ ενική Γ ραμμα- 
τέα Διοίκησης και Οργάνωσης του Υπουργείου Εξωτερικών» 
(ΦΕΚ 36Β724.1.1994). 

4. Την υπηρεσιακή ανάγκη. 

5. Την Π10ΒΠ33β-15340/ΑΣ1527/13.9.94 απόφαση της 
Γενικής Γραμματέως Διοίκησης και Οργάνωσης που δημο- 
σιεύθηκε στο ΦΕΚ 183 τ.Γ'/28.9.94. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τοποθετούμε τον υπάλληλο του κλάδου βοηθητικού 
προσωπικού Σταμάτη Κλήρη με βαθμό Αρχικλητήρος από την 
Πρεσβεία Ουάσιγκτων στο Γενικό Προξενείο Αγία Φραγκί¬ 
σκου. 

2. Η κενή θέση του κλάδου βοηθητικού προσωπικού με 
σχέση ιδιωτικού δικαίου του Γ ενικού Προξενείου Αγίου Φρα¬ 
γκίσκου, στην οποία τοποθετείται ο ανωτέρω υπάλληλος με- 
τατρέπεται από την ημερομηνία αναλήψεως των καθηκόντων 
του σε μόνιμη θέση του κλάδου βοηθητικού προσωπικού της 
Εξωτερικής Υπηρεσίας. 

3. Η θέση του κλάδου βοηθητικού προσωπικού της Πρε¬ 
σβείας Ουάσιγκτων, που κατέχει ο ανωτέρω υπάλληλος μετά- 

τρέπεται από την ημερομηνία αναλήψεως των καθηκόντων 
του στη νέα του θέση, σε θέση με σχέση εργασίας ιδιωτικού 
δικαίου και πληρούται σύμφωνα με τις διατάξεις του Ν. 419/ 
1976. 

4. Η υπό στοιχείο 5 του προοιμίου απόφαση της Γενικής 
Γραμματέως Διοίκησης και Οργάνωσης του ΥΠ.ΕΞ. ανακαλεί¬ 
ται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 1994 

Η Γ ενική Γ ραμματέας 

ΕΥΓΕΝΙΑ ΚΑΚΟΛΥΡΗ 

-*- 

Αριθ. 39661/17762 (5) 

Πολιτογράφηση Ομογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. πρωτ. Φ. 39661/17762/5.9.1994. από¬ 
φαση του Υπουργείου Εσωτερικών, έγιναν δεκτές οι από 
23.6.1994 αιτήσεις πολιτογράφησης των ομογενών αλλοδα¬ 
πών Συμεωνίδη Συμεών του Χριστόφορου και της συζύγου 
του Τσέβικ Μαρίας του Γεωργίου για την απόκτηση της Ελλη¬ 
νικής Ιθαγένειας. 

Αθήνα, 5 Σεπτεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. 80253 (6) 

Μεταβίβαση αρμοδιοτήτων και της εξουσίας να υπογράφουν 
«Με εντολή Υφυπουργού» στη Γ ενική Γ ραμματέα της Γ ε¬ 
νικής Γραμματείας Διαχείρισης Κοινοτικών και άλλων Πό¬ 
ρων του Υπουργείου Εργασίας στον Προϊστάμενο της Γ ε¬ 
νικής Δ/νσης Διοικητικής Υποστήριξης και στους Προϊστα¬ 
μένους Δ/νσεων και Τμημάτων α) της Δ/νσης Σχεδιασμού 
και εφαρμογής προγραμμάτων Ευρωπαϊκού Κοινωνικού 
Ταμείου και β) της Δ/νσης Κοινοτικών Πρωτοβουλιών και 
λοιπών χρηματοδοτήσεων. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις: 

1. Του άρθρου 29 του Ν. 1558/1985 «Κυβέρνηση και Κυ¬ 
βερνητικά Όργανα» (Α'Τ 37). 

2. Του ΠΔ 368/1989 «Οργανισμός Υπουργείου Εργασίας» 
(Α' 159) και τον 2224/94 (ΦΕΚ 112/Α). 

3. Του ΠΔ 369/1989 «Οργάνωση των Υπηρεσιών Εργασίας 
των Νομαρχιών» (Α' 164). 

4. Του ΠΔ 475/1993 «Σύσταση Γενικής Γραμματείας απα¬ 
σχόλησης και διαχείρισης κοινοτικών πόρων στο Υπουργείο 
Εργασίας» (Α' 205) και του άρθρου 18 παρ. 3 του Ν. 2224/94 
(ΦΕΚ 112/Α). 

5. Της αριθμ. 80156/7.7.94 (ΦΕΚ 528/Β) απόφασης του 
Υπουργού Εργασίας. «Διάρθρωση των συνιστομένων με το 
άρθρο 17 α εδ. β' του Ν. 2224/94 διευθύνσεων σε τμήματα 
και αρμοδιότητες αυτών». 

6. Της αριθμ. 80170/26.7.94 (Β' 585) κοινής απόφασης 
του Πρωθυπουργού και του Υπουργού Εργασίας «Ανάθεση 
αρμοδιοτήτων στον Υφυπουργό Εργασίας Γεώργιο Αδαμό- 
πουλο», αποφασίζουμε: 

Μεταβιβάζουμε στη Γενική Γραμματέα, στον Προϊστάμενο 
της Γενικής Δ/νσης Διοικητικής Υποστήριξης και τους Προϊ¬ 
σταμένους των Δ/νσεων και των Τμημάτων που αναφέρονται 
στο θέμα την αρμοδιότητα και την εξουσία να υπογράφουν 


«Με εντολή Υφυπουργού» πράξεις και έγγραφα που αφορούν 
τα παρακάτω θέματα, σύμφωνα με τα οριζόμενα στα επόμενα 
άρθρα. 

Αρθρο 2 

Στη Γ ενική Γ ραμματέα 

1. Σε όλα τα θέματα της Δ/νσης Σχεδιασμού και Εφαρμο¬ 
γής Προγραμμάτων Ευρωπαϊκού Κοινωνικού Ταμείου, με 
εξαίρεση: 

α) Τ ον καθορισμό κριτηρίων ένταξης και επιλογής χρηματο¬ 
δοτούμενων από το ΕΚΤ ενεργειών. 

β) Τον καθορισμό κριτηρίων δημιουργίας μόνιμων δομών 
επαγγελματικής κατάρτισης. 

γ) Την χάραξη κατευθύνσεων που στοχεύουν στην αποτε¬ 
λεσματικότερη λειτουργία του ΕΚΤ στην Ελλάδα. 

δ) Αποφάσεις, προκηρύξεις και έγγραφα που αφορούν την 
Τεχνική Βοήθεια ανεξαρτήτως ύψους δαπάνης. 

στ) Συγκρότηση Επιτροπών ή ομάδων αξιολόγησης Κέντρων 
Επαγγελματικής Κατάρτισης και ενεργειών επαγγελματικής 
κατάρτισης. 

ζ) Εγκρίσεις ενεργειών επαγγελματικής κατάρτισης, κό¬ 
στους άνω των 20.000.000 δραχμών ανά φορέα υλοποιήσης, 
μετά την αξιολόγηση τους από την αρμόδια επιτροπή. 

η) Έκδοση εντολών προς το Γ.Λ.Κ. για την πίστωση προκα¬ 
ταβολών και αποπληρωμών για ποσά άνω των 20.000.000 
δρχ. ανά φορέα υλοποίησης και ενέργεια. 

2. Σε όλα τα θέματα της Δ/νσης Κοινοτικών Πρωτοβουλιών 
και λοιπών χρηματοδοτήσεων, με εξαίρεση: 

α) Οδηγίες προς τους φορείς για τις δυνατότητες ενερ¬ 
γειών και δράσεων που προσφέρονται μέσω των κοινοτικών 
πρωτοβουλιών ή άλλων χρηματοδοτούμενων κοινοτικών προ¬ 
γραμμάτων σε σχέση με την απασχόληση και την αξιοποίηση 
των ανθρώπινων πόρων, καθώς και εντολές για τον συντονι¬ 
σμό τους στην υποβολή προγραμμάτων. 

β) Τον καθορισμό κριτηρίων ένταξης και επιλογής χρηματο¬ 
δοτουμένων κοινοτικά προγράμματα ενεργειών. 

γ) Στα αντίστοιχα για τη Δ/νση αυτή θέματα των περιπτώ¬ 
σεων δ έως και η της παρ. 1 του παρόντος. 

Αρθρο 3 

Στον Προϊστάμενο της Γ ενικής Δ/νσης Διοικ. Υποστήριξης 

1. Στη συλλογή πληροφοριών για προγράμματα σε χώρες 
της Ε.Ε. 

2. Στην έκδοση εντολών προς το ΓΛΚ για την πίστωση προ¬ 
καταβολών και αποπληρωμών για ποσά από 5.000.001 μέχρι 
10.000.000 δρχ. ανά φορέα υλοποίησης και ενέργεια. 

Αρθρο 4 

Στους Προϊσταμένους της Δ/νσης Σχεδιασμού και Εφαρμο¬ 
γής Προγραμμάτων Ευρωπαϊκού Κοινωνικού Ταμείου και της 
Δ/νσης Κοινοτικών Πρωτοβουλιών και λοιπών χρηματοδοτή¬ 
σεων 

1. Σε όλα τα θέματα του άρθρου 3 της απόφασης του 
Υπουργού Εργασίας 100919/22.11.1990 (ΦΕΚ 778 τΒ/90), 
πλην της υποβολής ερωτημάτων στο Ν.Σ.Κ. και τη Νομική Δ/ 
νση του Υπουργείου. 

2. Στην έκδοση εντολών προς το Γ.Λ.Κ. για πίστωση προκα¬ 
ταβολών και αποπληρωμών για ποσά μέχρι 5.000.000 δρχ. 
ανά φορέα υλοποίησης και ενέργεια. 

Αρθρο 5 

Στους Προϊσταμένους των Τμημάτων των Δ/νσεων του άρ¬ 
θρου 3 

Σε όλα τα θέματα του άρθρου 10 της απόφασης του 

Υπουργοί 1 Εργασίας 100919/22.11.1990 (ΦΕΚ 778τβ /90). 

Αρθρο 6 

1. Κάθε άλλη απόφαση κατά το μέρος που ρυθμίζει διαφο¬ 
ρετικά την άσκηση αρμοδιοτήτων στα θέματα των ανωτέρω Δ/ 
νσεων της Γενικής Γραμματείας Διαχείρισης Κοινοτικών και 
άλλων πόρων παύει να ισχύει. 

2. Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Σεπτεμβρίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΑΔΑΜΟΠΟΥΛΟΣ 

-♦- 

Αριθ. Υ7/8163 (7) 

Αναγνώριση Νοσοκομειακών Μονάδων ως κατάλληλων για 
άσκηση των γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και 
της παρ. 2 του άρθρου 8 του Ν. 2071/92. 

2. Τις με αριθ. 5/20.5.94 και 7/19.7.94 γνωμοδοτήσεις της 
Υποεπιτροπής για αναγνώριση Κέντρων για χορήγηση ειδικό¬ 
τητας. 

3. Την με αριθ. 3795/11.9.94 απόφαση της Εκτελεστικής 
Επιτροπής του ΚΕΣΥ. 

4. Την με αριθ. ΔΥ3α/οικ. 451/3.3.93 (ΦΕΚ Β' 174/93) 
απόφαση του Υφυπουργού Υγείας, Πρόνοιας και Κοιν. Ασφα¬ 
λίσεων για μεταβίβαση αρμοδιοτήτων και του δικαιώματος^ 
υπογραφής εγγράφων «Με Εντολή Υφυπουργού» για τον Το¬ 
μέα Υγεία, αποφασίζουμε: 

I. Κυρώνουμε την ανωτέρω (3) σχετική γνωμοδότηση της 
Ε.Ε. του ΚΕΣΥ, με την οποία αναγνωρίζονται οι ακόλουθες 
νοσοκομειακές μονάδες ως κατάλληλες, για άσκηση των για¬ 
τρών στις αναφερόμενες ειδικότητες: 

1. Γεν. Νομ/κό Νοσ/μείο Αμφισσας: 

Ορθοπεδικό Τμήμα: 1 χρόνο στην Ορθοπεδική. 

2. Γενικό Νομ/κό Νοσ/μείο Πύργου: 

Καρδιολογικό Τμήμα: 1 χρόνο στην καρδιολογία. 

3. Νοσ/μείο «ΑΡΧΙΕΠΙΣΚΟΠΟΣ ΜΑΚΑΡΙΟΣ» III. Λευκω¬ 
σίας Κύπρου: 

Παιδιατρικό Τμήμα: 2 1/2 χρόνια στην Παιδιατρική. 

II. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

III. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1994 

Με εντολή Υφυπουργού 
Ο Γενικός Διευθυντής 
ΓΕΩΡΓΙΟΣ ΠΑΠΟΥΤΣΑΚΗΣ 

-+- 

Αριθ. Η/7415 (8) 

Συγκρότηση, διάρθρωση και αρμοδιότητες της Διεύθυνσης 
Κοινοτικού Πλαισίου Στήριξης του ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγρ. 10 του άρθρου 2 του Ν. 


2233/94 (ΦΕΚ 141 Α') «Ρύθμιση θεμάτων εξετάσεων μετεγ¬ 
γραφών φοιτητών εξωτερικού και άλλες διατάξεις». 

2. Τις διατάξεις του άρθρου 36 του Ν. 2190/94 (ΦΕΚ 28 Α') 
«Σύσταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

3. Το γεγονός ότι από την παρούσα προκαλείται δαπάνη το 
ύψος της οποίας ανέρχεται σε 540.000 δραχμές ετησίως και 
θα καλυφθεί από Φ 19-110 και Κωδικό 0837, αποφασίζουμε 
τα εξής σχετικά με τη διάρθρωση και τις αρμοδιότητες της 
Διεύθυνσης του Κοινοτικού Πλαισίου Στήριξης του ΥΠ.Ε.Π.Θ, 
που συστήθηκε με τις διατάξεις της παραγρ. 10 του άρθρο 2 
του Ν. 2233/94 (ΦΕΚ 141 Α'). 

Α. ΣΚΟΠΟΣ-ΔΙΑΡΘΡΩΣΗ 

1. Η Διεύθυνση Κοινοτικού Πλαισίου Στήριξης έχει τις αρ¬ 
μοδιότητες και το αντικείμενο που περιγράφονται στο άρθρο 
10 του Ν. 2233/1994. 

2. Για την εκπλήρωση αυτής της αποστολής η Διεύθυνση 
έχει ως έργο την εξασφάλιση των όρων και των προϋποθέ¬ 
σεων για την υλοποίηση των στόχων που καθορίζονται στο 
Κοινοτικό Πλαίσιο Στήριξης (Κ.Π.Σ.) και αφορούν στο Υπουρ¬ 
γείο Εθνικής Παιδείας και θρησκευμάτων (ΥΠΕΠΘ) και την 
ομαλή και έγκαιρη διεκπεραίωση όλων των επί μέρους ενερ¬ 
γειών και δράσεων. Η Διεύθυνση υποστηρίζει τη λειτουργία 
της Επιτροπής Παρακολούθησης του προγράμματος εξειδι¬ 
κεύει και συντονίζει τη δράση των τμημάτων που τη συγκρο¬ 
τούν, καταρτίζει πρόγραμμα δράσης σε ετήσια βάση, συνερ¬ 
γάζεται με τις αρμόδιες υπηρεσίες της Ευρωπαϊκής Ένωσης 
των Υπουργείων Εθνικής Οικονομίας και Εργασίας και τους 
φορείς εφαρμογής, μεριμνά για την ενιαία από άποψη μεθο¬ 
δολογίας και εκπαιδευτικής πολιτικής αντιμετώπιση ομοει- 
δών θεμάτων της αρμοδιότητάς της, τεκμηριώνει και εισηγεί- 
ται την ανάγκη διορθωτικών παρεμβάσεων κατά τη διάρκεια 
εφαρμογής του Προγράμματος και γενικά φροντίζει για την 
ορθή, ταχεία και με πληρότητα εκτέλεσή του. Στο πλαίσιο 
προώθησης των στόχων του Κ.Π.Σ., η Διεύθυνση μεριμνά για 
τη δημιουργία των κατάλληλων συνθηκών και προϋποθέσεων 
από άποψη οικονομική, διοικητική και ανθρώπινου δυναμι¬ 
κού, ώστε μετά το πέρας της εφαρμογής του Προγράμματος 
όλες οι λειτουργίες του να ενσωματωθούν και να αναπτυ¬ 
χθούν ομαλά στο εκπαιδευτικό σύστημα. 

3. Η Διεύθυνση συγκροτείται από τα ακόλουθα τμήματα και 
γραφεία: 

α. Τμήμα Γενικής και Τεχνικής Εκπαίδευσης 
β. Τμήμα Τριτοβάθμιας Εκπαίδευσης 
γ. Τ μήμα Οργανωτικού - Διοικητικού Εκσυγχρονισμού και 
Τεχνικής Βοήθειας. 

δ. Τμήμα Διοικητικής Υποστήριξης και Οικονομικής Διαχεί¬ 
ρισης και Γ ραφείο Διαχείρισης Ειδικού Λογαριασμού. 

Β. ΑΡΜΟΔΙΟΤΗΤΕΣ ΤΜΗΜΑΤΩΝ 
1. Τμήμα Γενικής και Τεχνικής Εκπαίδευσης. 

Οι αρμοδιότητες του τμήματος αυτού αναφέρονται στο σύ¬ 
νολο των μέτρων και των δράσεων που περιλαμβάνονται στο 
αντίστοιχο υπο-πρόγραμμα για τη Γενική και Τεχνική Εκπαί¬ 
δευση του Κ.Π.Σ. Για το αντικείμενο αυτό οι αρμοδιότητες 
του τμήματος περιλαμβάνουν ιδίως: 

α) Το διοικητικό συντονισμό για ΐην εξασφάλιση της ομα¬ 
λής, έγκαιρης και εντός των προϋπολογιζόμενων ορίων δαπα¬ 
νών εκτέλεσης του υπο-προγράμματος. 

β) Την παρακολούθηση εφαρμογής του υπο-προγράμμα- 
τος και τη μέριμνα για την αποτελεσματική διαχείριση του συ¬ 
νόλου των μέτρων και ενεργειών που περιλαμβάνονται σ’ 
αυτό. 

γ) Τη διαμόρφωση τεκμηριωμένων προτάσεων για διορθω¬ 
τικές παρεμβάσεις κατά την πορεία εφαρμογής, 
δ) Την τήρηση αναλυτικού και πλήρους αρχείου με όλα τα 

στοιχεία που είναι απαραίτητα για την αποτύπωση και τεκμη¬ 
ρίωση της διαχείρισης του υπο-προγράμματος συγκροτημέ¬ 
νου κατά τρόπο που να εξυπηρετεί αφενός τη συνεχή παρα¬ 
κολούθηση της υλοποίησης των στόχων και αφετέρου τη 
μετά την ολοκλήρωση του αντικειμένου αξιολόγηση (ΕΧ 
Ρ03Τ ΕνΑΙ_υΑΤΙΟΝ). 

ε) Την εισήγηση για τη σύσταση επικουρικών ομάδων τεχνι¬ 
κής υποστήριξης για το αντικείμενο του τμήματος καθώς και 
για τη σκοπιμότητα ανάθεσης συμβουλευτικού έργου σε ειδι¬ 
κούς κατά περίπτωση εμπειρογνώμονες. Τη διοίκηση των 
σχετικών συμβάσεων και τη μέριμνα για την ορθή εκτέλεσή 
τους. 

στ) Την εισήγηση που διαμορφώνεται με επικουρία από τις 
κατά περίπτωση επιτροπές και τους εμπειρογνώμονες, για 
την ανάθεση έργων ή μελετών σε επιχειρήσεις, ειδικά γρα¬ 
φεία, φορείς ή/ και άτομα ή ομάδες εκτός ΥΠ.Ε.Π.Θ. 

ζ) Το σχεδιασμό, προγραμματισμό και την κατά περίπτωση, 
διοίκηση ή εισήγηση για την ανάθεση της διοίκησης των μελε¬ 
τών και έργων που έχουν σχέση με υποδομές και εξοπλισμό. 

η) Την εποπτεία της υλοποίησης του υποπρογράμματος 
Αρχικής Επαγγελματικής Κατάρτισης (υποπρόγραμμα 2) κατά 
το μέρος που αφορά το ΥΠΕΠΘ και ειδικότερα τον ΟΕΕΚ. 

θ) Την μέριμνα για την παροχή της απαραίτητης διοικητικής 
υποστήριξης στο σύνολο των ομάδων, επιτροπών ή και εμπει¬ 
ρογνωμόνων που απασχολούνται με το αντικείμενο του τμή¬ 
ματος. 

2. Τμήμα Τριτοβάθμιας Εκπαίδευσης. 

Οι αρμοδιότητες του Τμήματος αυτού αναφέρονται στο σύ¬ 
νολο των μέτρων και των δράσεων που περιλαμβάνονται στο 
αντίστοιχο υποπρόγραμμα για την τριτοβάθμιοι εκπαίδευση 
του Κ.Π.Σ. Για το αντικείμενο αυτό οι αρμοδιότητες του τμή¬ 
ματος περιλαμβάνουν ιδίως: 

α) Την επικοινωνία με τους φορείς της τριτοβάθμιας εκπαί¬ 
δευσης και τη συνεργασία μαζί τους για τη διαμόρφωση προ¬ 
γραμμάτων που προβλέπονται στο πλαίσιο των μέτρων για την 
αναμόρφωση των εκπαιδευτικών προγραμμάτων και τις μετα¬ 
πτυχιακές σπουδές - έρευνες - υποτροφίες ως και την επε¬ 
ξεργασία μεθοδολογικών προτάσεων για την κατά το δυνατόν 
ενιαία αντιμετώπιση των θεμάτων αυτών από τους ως άνω φο¬ 
ρείς. 

β) Την εποπτεία εφαρμογής του υπο-προγράμματος και τη 
μέριμνα για την αποτελεσματική διαχείριση του συνόλου των 
ενεργειών. 

γ) Τη διαμόρφωση, σε συνεργασία με τους κατά περίπτωση 
εμπλεκόμενους φορείς της τριτοβάθμιας εκπαίδευσης, τε¬ 
κμηριωμένων προτάσεων για διορθωτικές παρεμβάσεις κατά 
την πορεία εφαρμογής των προγραμμάτων. 

δ) Την άσκηση συνοπτικής εποπτείας και, κατά περίπτωση, 
την παροχή διοικητικής και διαχειριστικής υποστήριξης στους 
φορείς εφαρμογής του μέτρου για τη σύνδεση εκπαίδευσης 
και παραγωγής. 

ε) Τη συλλογή από τους επί μέρους φορείς του συνόλου 
των αναλυτικών στοιχείων που είναι απαραίτητα για την απο¬ 
τύπωση και τεκμηρίωση της διαχείρισης του υποπρογράμμα¬ 
τος και τη συγκρότηση τους σε αρχείο κατά τρόπο που να εξυ¬ 
πηρετεί αφενός τη συνεχή παρακολούθηση της υλοποίησης 
των στόχων και αφετέρου τη μετά την ολοκλήρωση του αντι¬ 
κειμένου αξιολόγηση. 

στ) Την εισήγηση για τη σύσταση επικουρικών ομάδων τε¬ 
χνικής υποστήριξης για το αντικείμενο του τμήματος καθώς 
και για τη σκοπιμότητα ανάθεσης συμβουλευτικού έργου σε 
ειδικούς κατά περίπτωση εμπειρογνώμονες, επιχειρήσεις, ει¬ 
δικά γραφεία, φορείς ή/και άτομα ή ομάδες. Τη διοίκηση των 
σχετικών συμβάσεων και τη μέριμνα για την ορθή εκτέλεσή 
τους. 

ζ) Την εισήγηση, που διαμορφώνεται σε συνεργασία με 


τους εμπλεκόμενους εκπαιδευτικούς φορείς, για την ανά¬ 
θεση έργων μελετητικού περιεχομένου σε φορείς ή και άτομα 
εκτός ΥΠ.Ε.Π.Θ. 

η) Την κατάρτιση, σε συνεργασία με τους εμπλεκόμενους 
εκπαιδευτικούς φορείς, ενιαίων κτιριολογικών κριτηρίων και 
γενικών προδιαγραφών εξοπλισμού, για την κάλυψη των ανα¬ 
γκών σε υποδομή και εξοπλισμό των φορέων της τριτοβάθ¬ 
μιας εκπαίδευσης. 

θ) Το σχεδιασμό - προγραμματισμό, και την, κατά περί¬ 
πτωση, διοίκηση ή εισήγηση για την ανάθεση της διοίκησης 
των μελετών και έργων που έχουν σχέση με υποδομές και 
εξοπλισμούς φορέων της τριτοβάθμιας εκπαίδευσης. 

ι) Τη μέριμνα για την παροχή της απαραίτητης διοιητικής 
υποστήριξης στο σύνολο των ομάδων, επιτροπών ή και εμπει¬ 
ρογνωμόνων που απασχολούνται με το αντικείμενο του τμή¬ 
ματος. 

3. Τμήμα Οργανωτικού - Διοικητικού Εκσυγχρονισμού και Τε¬ 
χνικής Βοήθειας. 

Οι αρμοδιότητες του Τ μήματος αυτού αναφέρονται στο σύ¬ 
νολο των μέτρων και των δράσεων που περιλαμβάνονται στο 
αντίστοιχο υποπρόγραμμα για τον οργανωτικό - διοικητικό εκ¬ 
συγχρονισμό και την τεχνική βοήθεια του ΚΠΣ. Γ ια το αντικεί¬ 
μενο αυτό' οι αρμοδιότητες του Τμήματος περιλαμβάνουν 
ιδίως: 

α) Το σχεδιασμό, τη διοίκηση και την αποτελεσματική δια¬ 
χείριση των δράσεων και έργων που προβλέπονται για την 
έγκαιρη εκτέλεση του υποπρογράμματος. 

β) Την παρακολούθηση της εφαρμογής του και τη διαμόρ¬ 
φωση τεκμηριωμένων προτάσεων για διορθωτικές παρεμβά¬ 
σεις κατά την πορεία εκτέλεσης του υποπρογράμματος. 

γ) Την επικοινωνία και συνεργασία με το σύνολο των φο¬ 
ρέων που κάνουν χρήση των υπηρεσιών διοίκησης της εκπαί¬ 
δευσης, έτσι ώστε να διαμορφωθεί πλήρης εικόνα των απαι¬ 
τήσεων για οργανωτικό-διοικητικό εκσυγχρονισμό και τεχνική 
βοήθεια. 

δ) Την εισήγηση για τη σύσταση επικουρικών ομάδων τεχνι¬ 
κής υποστήριξης για το αντικείμενο του Τμήματος καθώς και 
για τη σκοπιμότητα ανάθεσης συμβουλευτικού έργου σε ειδι¬ 
κούς κατά περίπτωση εμπειρογνώμονες, ειδικά γραφεία, φο¬ 
ρείς ή/και άτομα ή ομάδες. Τη διοίκηση των σχετικών συμβά¬ 
σεων και τη μέριμνα για την ορθή εκτέλεσή τους. 

ε) Την εισήγηση, που διαμορφώνεται με επικουρία από τις 
κατά περίπτωση επιτροπές και τους εμπειρογνώμονες, για 
την ανάθεση οποιωνδήποτε έργων ή μελετών σε επιχειρή¬ 
σεις, ειδικά γραφεία, φορείς ή/και άτομα ή ομάδες. 

στ) Το σχεδιασμό και την υλοποίηση δράσεων δημοσιότη¬ 
τας σε ό,τι αφορά το υποπρόγραμμα οργανωτικού και διοικη¬ 
τικού εκσυγχρονισμού, με στόχο την ευρύτερη δυνατή διά¬ 
χυση της πληροφόρησης ως προς τα μέτρα και τα έργα που το 
υποπρόγραμμα προβλέπει. 

ζ) Την τήρηση αναλυτικού και πλήρους αρχείου με όλα τα 
στοιχεία που είναι απαραίτητα για την αποτύπωση και τεκμη¬ 
ρίωση της διαχείρισης του υπο-προγράμματος συγκροτημέ¬ 
νου κατά τρόπο που να εξυπηρετεί αφενός τη συνεχή παρα¬ 
κολούθηση της υλοποίησης των στόχων και αφετέρου τη 
μετά την ολοκλήρωση του αντικειμένου αξιολόγησή του. 

η) Τη μέριμνα για την παροχή της απαραίτητης διοικητικής 
υποστήριξης στο σύνολο των ομάδων, επιτροπών ή και εμπει¬ 
ρογνωμόνων που απασχολούνται με το αντικείμενο του τμή¬ 
ματος. 

4. Τμήμα Διοικητικής Υποστήριξης και Οικονομικής Διαχείρι¬ 
σης. 

Οι αρμοδιότητες του τμήματος αυτού αναφέρονται στο σύ¬ 
νολο των πράξεων και χειρισμών διοίκησης και οικονομικής 
διαχείρισης που αφορούν τις δράσεις του όλου προγράμμα¬ 
τος Κ.Π.Σ. και περιλαμβάνουν ιδίως: 

%-Τη διοικητική υποστήριξη των υπολοίπων τμημάτων της 
Διβΰβυνσης. 

β) Το σχεδισμό και την υποστήριξη εφαρμογής προγραμμά¬ 
των εκπαίδευσης και επιμόρφωσης του προσωπικού της. 

γ) Τη μέριμνα για την παροχή της απαραίτητης διοικητικής 
υποστήριξης για την πραγματοποίηση παντός είδους δρά¬ 
σεων δημοσιότητας και εκδηλώσεων δημοσίων σχέσεων. 

δ) Την διεκπεραίωση των απαιτουμένων ενεργειών για τις 
υπηρεσιακές μετακινήσεις, κατά περίπτωση, εντός ή εκτός 
έδρας των στελεχών της Διεύθυνσης και των εμπειρογνωμό¬ 
νων που παρέχουν υπηρεσίες για το Κ.Π.Σ. 

ε) Το σχεδίασμά και την εφαρμογή διαδικασιών οικονομικής 
διαχείρισης για την έγκαιρη πρόβλεψη των απαιτούμενων δα¬ 
πανών και την αποτελεσματική διαχείριση των διατιθέμενων 
κονδυλίων, με στόχο τη μεγιστοποίηση της απορρόφησης 
των πόρων για την εκτέλεση του προγράμματος. Οι διαδικα¬ 
σίες αυτές λαμβάνουν υπόψη τους και να ενσωματώνουν το 
σύνολο των κανόνων και πρακτικών που είναι απαραίτητες, 
ώστε να θεωρούνται επιλέξιμες από τις κοινοτικές υπηρεσίες 
όλες οι δαπάνες που αντιστοιχούν σε δράσεις του υπο¬ 
προγράμματος. 

στ) Την κατάρτιση και παρακολούθηση προϋπολογισμού 
της Διεύθυνσης σε τρίμηνη ή εξάμηνη βάση. 

ζ) Τη συγκέντρωση και κωδικοποίηση του συνόλου των μό¬ 
νων, εγκυκλίων, κανονισμών και άλλων διατάξεων που ρυθμί¬ 
ζουν τα των διαδικασιών οικονομικής διαχείρισης και διοίκη¬ 
σης έργων κοινοτικού χαρακτήρα. 

η) Την εισήγηση για τη σκοπιμότητα ανάθεσης, συμβουλευ¬ 
τικού έργου σε ειδικούς κατά περίπτωση εμπειρογνώμονες. 
Τη διοίκηση των σχετικών συμβάσεων και τη μέρινα για την 
ορθή εκτέλεσή τους. 

θ) Τη διαχείριση του Ειδικού Λογαριασμού που συνιστάται 
με το στοιχείο γ’ του άρθρου 10 του Ν. 2233/1994, σύμφωνα 
με όσα θα ορίζονται στη σχετική Υπουργικής απόφαση και τις 
κείμενες διατάξεις. 

Για την άσκηση αυτής της αρμοδιότητας συνιστάται Γ ρα¬ 
φείο Διαχείρισης Ειδικού Λογαριασμού που υπάγεται στο 
τμήμα αυτό. 

Γ.ΙΤΕΛΕΧΩΣΗ 

1 ,α. Της Διεύθυνσης προϊσταται υπάλληλος του κλάδου ΠΕ 
1 Διοικητικού ή ΠΕ 2 Τεχνικού ή ΠΕ 3 Αναλυτών Προγραμμα¬ 
τιστών. 

β. Των Τμημάτων Τριτοβάθμιας Εκπαίδευσης, Οργανωτι¬ 
κού - Διοικητικού Εκσυγχρονισμού και Τεχνικής Βοήθειας και 
Διοικητικής Υποστήριξης και Οικονομικής Διαχείρισης προί- 
στανται υπάλληλοι του κλάδου ΠΕΙ Διοικητικού ή ΠΕ2 Τεχνι¬ 
κού ή ΠΕ 3 Αναλυτών Προγραμματιστών. 

γ. Του Τμήματος Γενικής και Εκπαίδευσης προϊσταται 
υπάλληλος του κλάδου ΠΕ 1 Διοικητικού ή ΠΕ 2 Τεχνικού ή 
ΠΕ 3 Αναλυτών Προγραμματιστών ή διοικητικός ή τεχνικός 
υπάλληλος των κλάδων ΠΕΙ ή ΠΕ2 αποσπασμένος από άλλο 
φορές, Ίδρυμα ή Ν.Π.Δ.Δ., αρμοδιότητας ΥΠ.Ε.Π.Θ. 

δ. Η απόφαση αυτή μπορεί να τροποποιηθεί ανάλογα με τις 
ανάγκες που θα παρουσιαστούν κατά την εφαρμογή του Προ¬ 
γράμματος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Οκτωβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 


Αριθ. ΔΜΕΟ/α/03212 Ο) 

Αποχαρακτηρισμός Τμήματος του Παλιού Εθνικού Δρόμου 

θεσ/κη- Χαλκηδόνα - Έδεσσα, στην περιοχή Κοινότητας 

Γέφυρας, κατ' εφαρμογή του άρθρου 23 παρ. 9-13 του 

Π.Δ. της 25/28 Νοεμβρίου 1929. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Π.Δ. 69/88 «Περί Οργανισμού της Γ.Γ.Δ.Ε.», όπως 
τροποποιήθηκε με τα Π.Δ. 340/90, 293/91 και 167/92. 

2. Το άρθρο 23 παρ. 9-13 του ΠΔ της 25/28.11.1929, για 
τα αχρηστευόμενα τμήματα Εθνικών ή Επαρχιακών δρόμων 
λόγω τροποποίησης της παλιάς χάραξης. 

3. Το Ν. 3155/1955 «Περί κατασκευής και συντηρήσεως 
οδών» και τα εκτελεστικά του διατάγματα. 

4. Την Γ. 25871/9.7.1963 απόφαση Υπουργού Δημ. Έρ¬ 
γων «περί αριθμήσεως εθνικών οδών». 

Αφού Είδαμε: 

1) Το έγγραφο 44556/25.9.92 της 3ης ΔΕΚΕ τ. 3ης ΠΥΔΕ, 
με το οποίο συμφωνεί να αποχαρακτηριστεί και να ενταχθεί 
στο κοινοτικό οδικό δίκτυο Γέφυρας Ν. θεσ/νίκης, το τμήμα 
του Παλιού Εθν. δρόμου θεσ/νίκη - Έδεσσα, από τη χ.θ. 
23+000 μέχρι τη χ.θ. 23+201, που αντικαταστάθηκε λόγω 
τροποποίησης της χάραξης, και για τον οποίο (αποχαρακτηρι¬ 
σμό και ένταξη) συμφωνεί και η Κοινότητα Γέφυρας. 

2) Το έγγραφο 8476/12.10.92 της ΔΣΕ τ. 3ης ΠΥΔΕ, με το 
οποίο συμφωνεί με τον αποχαρακτηρισμό αυτό, και αναφέρει 
ότι το υπόψη τμήμα θα αποτελέσει την αρχή της πρόσβασης 
προς τον συνοικισμό Κάτω Γέφυρα. 

3) Την Απόφαση 67/1992 του Κοινοτικού Συμβουλίου Γ έ¬ 
φυρας Ν. θεσ/νίκης με την οποία η Κοινότητα Γ έφυρας απο¬ 
δέχεται να αποχαρακτηριστεί και να ενταχθεί στο Κοινοτικό 
οδικό δίκτυο, το οδικό αυτό τμήμα, και αναλαμβάνει έτσι τη 
συντήρησή του. 

4) Τα έγγραφα 29180/25.4.94, 2348/25.4.94, 2312/ 
25.5.94, 19902/5.5.94, 2500/16.5.94 και 1632/19.5.94 
των Υπηρεσιών Δ/νση Πολεοδομίας, Δ.Ο.Υ. Αγ. Αθανασίου, 
Κτηματική Υπηρεσία ΤΥΔΚ, ΔΤΥ, Δ/νση Δασών Ν. θεσ/νίκης 
αντίστοιχα, με τα οποία οι Υπηρεσίες αυτές δεν εκφράζουν 
αντίρρηση για τον αποχαρακτηρισμό αυτό. 

5) Την Πράξη 5/14.9.94 του Συμβουλίου Δημ. Έργων 
(Τμήμα Κατασκευών), με την οποία γνωμοδοτεί ομόφωνα να 
γίνει ο αποχαρακτηρισμός. 

Και Επειδή: 

1) Το τμήμα του Παλιού Εθν. δρόμου θεσ/κη-Χαλκηδόνα- 
Έδεσσα, από τη χ.θ. 23+000 μέχρι τη χ.θ. 23+201, στην πε¬ 
ριοχή της Κοινότητας Γέφυρας, έχει εγκαταλειφθεί επειδή 
κατασκευάστηκε παραλλαγή του Εθν. δρόμου στην περιοχή 
αυτή (Παράκαμψη Αγ. Αθανασίου). 

2) Οι αρμόδιες Υπηρεσίες 3η ΔΕΚΕ θεσ/κης, ΔΣΕ τ. 3ης 
ΠΥΔΕ, Δ/νση Πολεοδομίας, Δ.Ο.Υ. Αγ. Αθανασίου, Κτημα¬ 
τική Υπηρεσία, ΤΥΔΚ, ΔΤΥ, Δ/νση Δασών Ν. θεσ/νίκης, συμ¬ 
φωνούν να αποχαρακτηριστεί και να ενταχθεί το τμήμα αυτό 
στο Κοινοτικό δίκτυο Γέφυρας Ν. θεσ/κης επειδή δεν πρό¬ 
κειται να χρησιμοποιηθεί από την 3η ΔΕΚΕ, είναι αναγκαίο για 
την προσπέλαση στο δρόμο των παρόδιων ιδιοκτητών, αποτε¬ 
λεί την αρχή της πρόσβασης προς το συνοικισμό Κάτω Γ έ¬ 
φυρα, και αποτελεί τμήμα παλιού Εθνικού δρόμου και συνέ¬ 
χεια οδικού τμήματος που έχει Χαρακτηριστεί παράπλευρος 
δρόμος από τη χ.θ. 15+000μέχρι τη χ.θ. 23+000. 

3) Η Κοινότητα Γέφυρας αποδέχεται να αποχαρακτηριστεί 
και να ενταχθεί το τμήμα αυτό στο Κοινοτικό οδικό δίκτυο. 

4) Ο αποχαρακτηρισμός αυτός προβλέπεται από τις διατά¬ 
ξεις του Π.Δ. της 25/28.11.1929 (άρθρο 23, παρ. 11). 

5. Την αριθ. 123/1994 απόφαση του Πρωθυπουργού, για 

τον καθορισμό των αρμοδιοτήτων του Αναπληρωτή Υπουργού 
ΠΕ.ΧΩ.Δ.Ε., αποφασίζουμε: 

Εγκρίνουμε να αποχαρακτηριστεί και να ενταχθεί στο Κοι¬ 
νοτικό οδικό δίκτυο της Κοινότητας Γέφυρας Ν. θεσ/κης, το 
τμήμα του Παλιού Εθν. δρόμου θεσ/κη- Χαλκηδόνα - 
Έδεσσα, από τη χ.θ. 23+000 μέχρι τη χ.θ. 23+201, με συνο¬ 
λικό μήκος 201 μ. περίπου, σύμφωνα με την παρ. 11 του άρ¬ 
θρου 23 του Π.Δ. της 25/28.11.1929. 

Η απόφαση αυτή, από την οποία δεν προκαλείται δαπάνη 
για το Δημόσιο, να δημοσιευθεί στην Εφημερίδα της Κυβερ- 
νήσεως. 

Αθήνα, 30 Σεπτεμβρίου 1994 

ΟΑΝΑΠΛ. ΥΠΟΥΡΓΟΣ 

Κ. ΓΕΙΤΟΝΑΣ 
-♦- 

Αριθ. 2940 (10) 

Χορήγηση άδειας ασκήσεως επαγγέλματος Κοινωνικής Λει¬ 
τουργού στην Ζαχαριάδου Μαρία. 

Ο ΝΟΜΑΡΧΗΣ ΚΑΒΑΛΑΣ 

Με την αριθμ. 2871 /2Θ.8.94 Απόφαση του Νομάρχη Καβά¬ 
λας, έχει χορηγηθεί στην Ζαχαριάδου Μαρία συζ. Σωτηρίου, 
κάτοικο Καβάλας, άδεια ασκήσεως επαγγέλματος Κοινωνι¬ 
κής Λειτουργού. 

Η παρούσα να δημοσιευθεί στην Εφημερίδα της Κυβερνή- 
σεως. 

Καβάλα, 29 Αυγούστου 1994 

Με εντολή Νομάρχη 
Η Δ/ντής 
Ζ.ΡΑΓΚΑΖΑ 

-♦- 

Αριθ. ΕΣ/14637 (11) 

Σύσταση Συνδέσμου για την αγροτική ανάπτυξη και οδοποιία 
Κοινοτήτων Βιταλάδων, Νεοχωρίου και Περιβολιού Ν. Κέρκυ¬ 
ρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 190-194 του Δ.Κ.Κ. (Π.Δ. 
323/89). 

2. Τις αριθμ. 41 /94, 65/94, 53/94 αποφάσεις των Κοινοτι¬ 
κών Συμβουλίων Βιταλάδων, Νεοχωρίου και Περιβολιού αντί¬ 
στοιχα, περί συστάσεως Συνδέσμου για την αγροτική ανά¬ 
πτυξη και οδοποιία, αποφασίζουμε: 

1. Συνιστούμε στο Νομό Κερκύρας Σύνδεσμο Κοινοτήτων 
με την επωνυμία: «Σύνδεσμος Κοινοτήτων Νότου για την 
αγροτική ανάπτυξη και οδοποιία» στον οποίο συμμετέχουν οι 
Κοινότητες Βιταλάδων, Νεοχωρίου, και Περιβολιού. 

2. Σκοπός του Συνδέσμου είναι η αγροτική και τουριστική 
ανάπτυξη στην περιοχή. 

Ειδικότερα: 

α. Η δημιουργία έργων υποδομής για τη διευκόλυνση των 
γεωργικών και βιοτεχνικών εκμεταλλεύσων (κυρίως αγροτική 
και περιφερειακή οδοποιία). 

β) Η δημιουργία έργων υποδομής για την υποδοχή βιομηχα¬ 
νικών και βιοτεχνικών γεωργικών εγκαταστάσεων στην πε¬ 
ριοχή. 

γ) Προώθηση του αγροτοτουρισμού με το σχεδίασμά και 
υλοποίηση σχετικών προγραμμάτων. 

δ) Σχεδίασμά και υλοποίηση προγραμμάτων κατάρτισης και 
ευαισθητοποίηση των κατοίκων σε θέματα σχετικά με τους 
σκοπούς του Συνδέσμου. 

3. Έδρα του Συνδέσμου είναι η Κοινότητα Περιβολιού. 


4. Ο Σύνδεσμος θα έχει διάρκεια 10 χρόνια. 

5. Πόροι του Συνδέσμου είναι: 

α. Η ετήσια εισφορά κάθε Κοινότητας μέλους του Συνδέ¬ 
σμου που είναι ίση με 5% των τακτικών εσόδων της Κοινότη¬ 
τας του προηγούμενου έτους. 

β. Πρόσοδοι από την περιουσία του Συνδέσμου. 

γ. Πρόσοδοι από φόρους, τέλη και δικαιώματα που επιβάλ¬ 
λονται υπέρ του Συνδέσμου. 

δ. Δωρεές επιχορηγήσεις και εισφορές από το Δημόσιο ή 
άλλους φορείς του Δημόσιου Τομέα και της Ευρωπαϊκής 
Ένωσης ή άλλα νομικά ή φυσικά πρόσωπα. 

ε. Επιχορηγήσεις από φορείς του Δημοσίου Τομέα για την 
εκτέλεση έργων την κάλυψη δαπανών τους και την πληρωμή 
αποδοχών του προσωπικού τους. 

6. Κάλυψη δαπάνης. 

Από τις διατάξεις της απόφασης αυτής προκαλείται ετήσια 
δαπάνη σε βάρος των προϋπολογισμών των Κοινοτήτων (που 
μετέχουν στον Σύνδεσμο) όσο το ύψος της ως άνω ετήσιας ει¬ 
σφοράς, η δε αναλογούσα πίστωση για την κάθε Κοινότητα 
θα βαρύνει τον Κ.Α. 211.1 του προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κέρκυρα, 3 Οκτωβρίου 1994 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 
-♦- 

Αριθ. 23686 (12) 

Τροποποίηση απόφασης σύστασης Νομικού Προσώπου με 
την επωνυμία «Σχολική Επιτροπή 1 ου Γυμνασίου και Τεχνικού 
Επαγγελματικού Λυκείου στο Δήμο Τυρνάβου». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.). 

β) του άρθρου 5 του Ν. 1894/1990 «Για την Ακαδημία Αθη¬ 
νών και άλλες διατάξεις». 

γ) του άρθρου 2 του Ν. 2081 /1992. 

δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την αριθ. 25076/10.12.1990 απόφασή μας που δημο- 
σιεύθηκε στο 835/1991 ΦΕκ τ.Β' «περί συστάσεως του Νομι¬ 
κού Προσώπου» Σχολική Επιτροπή 1 ου Γ υμνασίου και Τεχνι¬ 
κού Επαγγελματικού Λυκείου στο Δήμο Τυρνάβου. 

3. Την αριθ. 124/1994 απόφαση του Δημοτικού Συμβου- ' 
λίου, Τυρνάβου. 

4. Την 6332/1983 απόφασή μας «παροχή έγκρισης υπο¬ 
γραφής στο Δ/ντή Εσωτερικών με «ΕΝΤΟΛΗ ΝΟΜΑΡΧΗ», 
αποφασίζουμε: 

Τροποποιούμε την αριθ. 25076/1990 απόφασή μας «Περί 
συστάσεως του Νομικού Προσώπου» Σχολική Επιτροπή 1 ου 
Γυμνασίου-ΤΕΛ Τυρνάβου και ορίζουμε ότι στο εξής το ανω¬ 
τέρω Νομικό Πρόσωπο θα φέρει την επωνυμία «Σχολική Επι¬ 
τροπή 1ου Γ υμνασίου Τυρνάβου» και θα διοικείται από 5με- 
λές Διοικητικό Συμβούλιο αποτελούμενο από τους: 

1. Τον Δήμαρχο ή τον Αντιδήμαρχο που θα ορίζεται από το 
Δήμαρχο. 

2. Ένα Δημοτικό Σύμβουλο που θα ορίζεται με απόφαση 
του Δημοτ. Συμβουλίου. 

3. Τονεκάστοτε Διευθυντή του 1ου Γυμνασίου Τυρνάβου. 

4. Τον εκπρόσωπο του Συλλόγου Γονέων & Κηδεμόνων του 
1 ου Γ υμνασίου Τ υρνάβου. 

5. Τον εκπρόσωπο της μαθητικής κοινότητας του 1ου Γυ¬ 
μνασίου Τυρνάβου. 

Από κς διατάξεις αυτής της απόφασης δεν προκαλείται δα¬ 
πάνη σε βάρος του προϋπολογισμού του Δήμου Τυρνάβου. 

Κατά τα λοιπά ισχύει η αριθ. 25076/10.12.1994 απόφασή 
μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 4 Οκτωβρίου 1994 

Με εντολή Νομάρχη 
Ο Διευθυντής 
ΓΙΩΡΓΟΣ ΜΠΟΥΚΗΣ 

-*- 

Αριθ. 19140 (13) 

Τροποποίηση Οργανισμού Εσωτερικής Υπηρεσίας Κοινότη¬ 
τας Συκής Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 12 Ν. 1188/81 «περί κυρώ- 
σεως του Κωδικός περί καταστάσεως προσωπικού ΟΤΑ». 

2. Τις διατάξεις του Ν. 1586/86 «Βαθμολογική διάρθρωση 
των θέσεων του Δημοσίου, νομικών προσώπων δημοσίου δι¬ 
καίου και των ΟΤΑ και άλλες διατάξεις». 

3. Τις διατάξεις του Ν. 2190/94. 

4. Τις διατάξεις του Π.Δ. 22./90 «Μερική επέκταση διατά¬ 
ξεων που ισχύουν για τους δημοσίους υπαλλήλους και τους 
υπαλλήλους άλλων ΝΠΔΔ και στους υπαλλήλους των Οργανι¬ 
σμών Τοπικής Αυτοδιοίκησης». 

5. Την αριθ. 68/1993 απόφαση του Κοινοτικού Συμβουλίου 
Συκής «περί τροποποιήσεως του Οργανισμού Εσωτερικής 
Υπηρεσίας της Κοινότητας». 

6. Τη σύμφωνη γνώμη του Υπηρεσιακού Συμβουλίου (αρ. 5 
Ν. 1188/81) που διατυπώθηκε στο αριθμ. 2/94 πρακτικά. 

7. Ολόκληρο το φάκελλο, από τον οποίο προκύπτει ότι ο 
ισχύων ΟΕΥ της Κοινότητας ψηφίστηκε με την 40/88 από¬ 
φαση του Κοινοτικού Συμβουλίου η οποία εγκρίθηκε με την 
20215/30.11.88 απόφαση της Νομαρχίας, αποφασίζουμε: 

Εγκρίνουμε την αριθμ. 68/93 απόφαση του Κοινοτικού 


Συμβουλίου Συκής με την οποία τροποποιείται ο Οργανισμός 
Εσωτερικής Υπηρεσίας της Κοινότητας ως εξής: 

Αρθρο Ιο 
Οργάνωση 

Η Υπηρεσία της Κοινότητας οργανώνεται ως εξής: 

ΓΡΑΜΜΑΤΕΙΑ 

Αυτή περιλαμβάνει τις παρακάτω θέσεις: 

Δύο (2) θέσεις Γ ραμματέα. 

Αρθρο 2ο 

Διάρθρωση - Διαβάθμιση θέσεων 

ΜΟΝΙΜΟ ΠΡΟΣΩΠΙΚΟ 

Διοικητικό Προσωπικό 

Α) Κατηγορία ΔΕ - Κλάδος ΔΕ - Διοικητικού. 

1. Δύο (2) θέσεις Γ ραμματέα με βαθμούς Δ-Α. 

Ακροτελευταίο Αρθρο 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού της Κοινότητας Συκής, το 
ύψος της οποίας δεν είναι δυνατόν να προβλεφθεί. 

Κατά τα λοιπά ισχύει ο ΟΕΥ όπως έχει. 

Η παρούσα να δημοσιευθεί στην Εφημερίδα της Κυβερνή- 
σεως. 

Βόλος, 27 Σεπτεμβρίου 1994 
Ο Νομάρχης 
ΑΡ. ΟΥΖΟΥΝΙΔΗΣ 

-♦- «· 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στη αρ. ΔΥ7/οικ. 2480/94 κοινή απόφαση των Υπουργών 
Εθν. Οικονομίας, Υγείας, Πρόνοιας και Κοιν. Ασφαλίσεων, 
και Βιομηχανίας, Ενέργειας και Τεχνολογίας, η οποία δημο- 
σιεύθηκε στο ΦΕΚ 679/13.9.94 (τεύχος Β') για εναρμόνιση 
της ελληνικής νομοθεσίας προς την Οδηγία 93/42/ΕΟΚ/ 
14.6.93 του Συμβουλίου της Ευρωπαϊκής Ένωσης που 
αφορά στα Ιατροτεχνολογικά Προϊόντα (ΜθάίσαΙ Οβνίοβε), γί¬ 
νονται οι εξής διορθώσεις: 

1) Άρθρο 24: 

Απαλείφεται ολόκληρο το άρθρο. 

2) Άρθρο 25: 

Από το λάθος «Άρθρο 25» στο σωστό «Άρθρο 24». 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





